Publication: Magyar Közlöny
Issue: MK-2005-168 (Year: 2005, Number: 168)
Era: 2004-2010
Section: Az 1996. évi XXI. törvény és az Országos Területfejlesztési Koncepció 1998-as elfogadása óta
Paragraph Index: 3203

d) Értékmegõrzés, funkcióváltás és esélyegyenlõség az aprófalvas térségekben Magyarország aprófalvas térségei jellegzetes területi karakterûek, fõként egyes hegy- és dombvidékeinken fordulnak elõ. E térségek aprófalvainak különösen sérülékeny közösségeinek, valamint épített és természeti környezeti értékeik megóvása, megfontolt alakítása országos érdek. Így kerülhetõ el, hogy problémáik ne, csak értékeik és lehetõségeik sugározzanak ki a szomszédos területekre és bennfoglaló térségeikre, tájaikra; ne hátráltassák más területek fejlõdését, de ne lehessenek célterületei nagyobb települések társadalmi-gazdasági „problémaexportjának” se. Az alacsony lélekszámú aprófalvak társadalma különösen sérülékeny, e közösségekben könnyebben válnak uralkodóvá a kedvezõtlen társadalmi, demográfiai folyamatok. Ezért e térségekben nagyobb mértékben és hamarabb bekövetkezõ negatív hatásokkal járnak a vidékies területek olyan általános problémái, mint az elöregedés, a munkanélküliség, az elvándorlás és a vidékies szociális és etnikai szegregációk kialakulását kísérõ egyéb kedvezõtlen társadalmi jelenségek. A helyzet megoldását nehezíti, hogy számos települési funkció, szolgáltatás ellátása a kis népességszámból adódóan nem kifizetõdõ, nem fenntartható. Ugyanakkor az apró méret jelenti e települések megújulásának lehetõségét is, hiszen e leggyakrabban természet-közeli, nyugalmat sugárzó aprófalvak az urbanizálódó világban egyre fontosabb szerepet kaphatnak a turizmusban, a tartós üdülésben, a rekreációban, de bizonyos feltételek (elérhetõség) megléte esetén minõségi lakófunkciót is betölthetnek. A problémák egyik legszomorúbb eredménye a falvak elnéptelenedése. Bár az aprófalvak az ország népességégének csak csekély része számára (2003-ban 2,7 %) nyújtanak otthont, a hozzájuk tartozó külterületekkel együtt területi kiterjedésük a meghatározóbb; és gyakran kiemelkedõ táji értékeket hordoznak. Az elnéptelenedés legsúlyosabb következménye a hagyományos tájhasználat eltûnése, a természeti és az épített környezeti elemek elhanyagoltsága. A Kárpát-medence természeti viszonyai között csak igen lassan alakul ki a területre jellemzõ természetes vegetáció. Ezen idõtartam alatt a tájesztétikai értékek rohamos romlásával, szomszédos területekre is kiható gyomosodással kell számolni. Az épített környezeti elemek pusztulása — az értékvesztés mellett — környezeti és közbiztonsági kockázatot is hordoz. A problémák másik sajnálatos következménye a hátrányos helyzetû rétegek alacsony ingatlanárak által is elõidézet szociális szegregációja az aprófalvakban. Ez nem feltétlen jár együtt a falvak elnéptelenedésével, sõt az ellen is hathat. Ugyanakkor eredményeképpen a kedvezõtlen szociális körülmények és a gyenge infrastrukturális ellátottság következtében a társadalmi-gazdasági vérkeringésbe bekapcsolódni képtelen, még inkább leszakadó zárványok alakulnak ki. A természeti és épített környezet pusztulása, a szociális feltételekbõl adódó kényszerû, nem tervezett, így nem fenntartható használat miatt itt is megjelenik. Mindez éppen az aprófalvak erõforrását jelentõ üdülési-rekreációs vonzerõt erodálja drasztikusan. Hasonló okokból kifolyólag közbiztonsági problémák is gyakran elõállnak. A jelenségek az aprófalvakkal szomszédos területeken is éreztetik közvetlen hatásukat, valamint közvetetten is érvényesülnek, hozzájárulva egyes tájak, térségek negatív arculatának kialakulásához. A fenti negatív jelenségek a helyi társadalmi-gazdasági rendszerek három fõ hiányosságára vezethetõk vissza, és a problémák megoldásai is e három terület köré rendezõdnek. o Hiányoznak a munkaképes korú lakosság megélhetési feltételei. Fokozott az alacsony jövedelemtermelõ képességû mezõgazdasági tevékenységekre való ráutaltság, és sokszor nem megoldott a helyi alközpontokba való kényelmes napi ingázás. A munkába járás mellett a népesség szociális, kulturális egészségügyi, gazdasági igényeinek kielégítése is csak költséges egyéni közlekedéssel oldható meg kényelmesen. o Az elnéptelenedõ települések funkcióváltása, a kézenfekvõ üdülõfunkció megjelenése gyakran elmarad, a kizárólagosan piaci alapon mozgó, a helyi szereplõk által nem tervezett ingatlanpiac csak a szegregációk kialakulásához kínál lehetõséget. o A településekre vándorlás csak a szegregáció és a körülmények további romlását vetíti elõre, az így spontán revitalizálódó közösségekben hiányoznak a tervek és a lehetõségek a megfelelõ életminõség kialakítására. Az alapvetõ célkitûzés, hogy az aprófalvas térségek sajátos – részben apró méretükbõl adódó – adottságaikat kiaknázva új, korszerû lakó-, üdülõ-, turisztikai, és ökológiai funkciókat szerezzenek, és ezzel tartsák meg, illetve nyerjék vissza életképességüket, szoros összhangban épített és természeti környezetük értékeinek megõrzésével és fejlesztésével. Részcélok, beavatkozási területek: - Támogatni kell a munkába járás igényeihez, egyéb lakossági szükségletek kielégítéséhez illeszkedõ akadálymentes és fenntartható közlekedésfejlesztést (például: tömegközlekedésszervezés, a rentábilis, kis kapacitású alternatív tömegközlekedési formák, az elérhetõséget javító kerékpárút-fejlesztések). - Lehetõvé kell tenni, hogy a szociális, egészségügyi, gazdasági, adminisztrációs lakossági igények kielégítését minél kevesebb utazással meg lehessen valósítani, akár rendszeres mozgó szolgáltató rendszerek kiépítésének támogatásával, a szociális gazdaság különbözõ formáinak bevezetésével. - Ösztönözni kell az önkormányzatok és intézményeik településen belüli és településközi együttmûködését, sajátos ellátási formák elterjedését és többfunkciós intézmények kialakítását (mikrotérségi szinten, táji településcsoportokban, faluhálózatokban), hogy a kis népességszám ellenére is kifizetõdõ és fenntartható funkciók váljanak elérhetõvé. - A településeket a falusi turizmus kiemelt célterületeiként kell kezelni. - Mikrovállalkozások indítását és kibontakozását folyamatos tanácsadással is segítõ, gondoskodó, inkubációs vállalkozásfejlesztési rendszereket kell mûködtetni. - Ösztönözni kell a gazdasági szereplõk helyi együttmûködését, szövetkezését. - Kiemelten szükséges támogatni az aprófalvak falusi turizmushoz, öko- és aktív turizmushoz kapcsolódó infrastruktúrájának és a kapcsolódó szolgáltatások kínálatának térségileg összehangolt fejlesztését, az ehhez kapcsolódó vonzerõk feltárását és a kapcsolódó marketinget, mindezt határozott, térségi piacstratégiára felfûzve. - Támogatandó a kis közösségek méretéhez igazodó, megújuló energiaforrásokra támaszkodó energiaellátó rendszerek kiépítése. - Törekedni kell nagyobb térségi hulladékgazdálkodás rendszereihez illeszkedõen – a tisztább települési környezet érdekében – a kis közösségek hulladékmennyiségének minimalizálására, ezek rendszeres elszállítására, a szerves hulladék helyi hasznosítására és rendszeres hulladékszállítás mellett a lomtalanításra is. - Informatikai infrastruktúrafejlesztés, teleházak és informatikai képzések indítása. - Hangsúlyosan támogatandó a távmunka és a távoktatás, a munkaerõpiaci és szakképzési információk, közszolgáltatások virtuális elérhetõségének biztosítása. - A térségi marketing keretében ösztönözni kell a helyi ökológiai mezõgazdaságot, természetközeli erdõgazdálkodást, a hagyományos kis- és kézmûipart, a tevékenységek termékeinek marketingjét, piacra jutását. - Elõ kell segíteni a szabályozott tulajdonosváltást ingatlanpiaci szervezési és marketingtevékenységek támogatásán keresztül; az üdülõfunkciók elsõsorban a meglévõ épített környezeti elemeket használják ki, a beépítettség növelése nélkül. - Támogatni kell a lakó- és üdülõnépesség partnerségének megteremtését szolgáló kezdeményezéseket. Ezáltal megjeleníthetõ a település közös érdeke, mely megnyilvánulhat közös fejlesztési elképzelésekben, de akár a helyi lakosság által az üdülõk számára nyújtandó karbantartási szolgáltatási együttmûködésekben is. - Támogatandók a közbiztonság javítását szolgáló helyi civil kezdeményezések (pl. polgárõrség). - Támogatandó a hátrányos helyzetû népesség jövedelemkiegészítõ tevékenysége feltételeinek megteremtése (pl. földhasználat biztosítása, települési karbantartási munkákban való részvétel). - Az aprófalvakba betelepülõ hátrányos helyzetû népesség helyi civil szervezõdésekbe, hagyományõrzésbe való bevonását ösztönözni kell. - A hátrányos helyzetû társadalmi csoportok szegregációs folyamatainak helyszínein élénkíteni kell a gazdasági-kulturális kapcsolatokat a településeken belül és a szomszédos, kedvezõbb helyzetû településekkel és alközpontokkal (pl. közösségi szolgáltatási és karbantartási, közterület fenntartási munkák, rendezvények szervezésével).

Source: https://magyarkozlony.hu/hivatalos-lapok/bd25a8d4258356318d0cbe5f63bd9b460c2bbdad/dokumentumok/15f51b3e24c89be23e9dac4198d569b7c5de633b/letoltes